CELEX: 32019D0761
Language: lt
Date: 1557705600000
Title: 2019 m. gegužės 13 d. Tarybos sprendimas (BUSP) 2019/761, kuriuo iš dalies keičiamas Sprendimas 2014/486/BUSP dėl Europos Sąjungos patariamosios misijos civilinės saugumo sektoriaus reformos srityje Ukrainoje (EUAM Ukraine)

14.5.2019   
               
               
                  LT
               
               
                  Europos Sąjungos oficialusis leidinys
               
               
                  L 125/16
               
            
         TARYBOS SPRENDIMAS (BUSP) 2019/761
         2019 m. gegužės 13 d.
         kuriuo iš dalies keičiamas Sprendimas 2014/486/BUSP dėl Europos Sąjungos patariamosios misijos civilinės saugumo sektoriaus reformos srityje Ukrainoje (EUAM Ukraine)
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 42 straipsnio 4 dalį ir 43 straipsnio 2 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2014 m. liepos 22 d. Taryba priėmė Sprendimą 2014/486/BUSP (1) dėl Europos Sąjungos patariamosios misijos civilinės saugumo sektoriaus reformos srityje Ukrainoje (EUAM Ukraine);
                  
               
                     (2)
                  
                  
                     2017 m. lapkričio 20 d. Taryba priėmė Sprendimą (BUSP) 2017/2161 (2), kuriuo EUAM Ukraine įgaliojimai pratęsti iki 2019 m. gegužės 31 d. ir skirta orientacinė finansavimo suma tam pačiam laikotarpiui. 2017 m. gruodžio 18 d. ta orientacinė suma Tarybos sprendimu (BUSP) 2017/2371 (3) buvo padidinta;
                  
               
                     (3)
                  
                  
                     atlikus EUAM Ukraine strateginę peržiūrą, 2019 m. kovo 5 d. Politinis ir saugumo komitetas rekomendavo EUAM Ukraine įgaliojimų terminą pratęsti iki 2021 m. gegužės 31 d.;
                  
               
                     (4)
                  
                  
                     todėl Sprendimo 2014/486/BUSP galiojimas turėtų būti pratęstas iki 2021 m. gegužės 31 d.;
                  
               
                     (5)
                  
                  
                     EUAM Ukraine bus vykdoma tokiomis aplinkybėmis, kurios gali pablogėti ir galėtų kliudyti pasiekti Sutarties 21 straipsnyje nustatytus Sąjungos išorės veiksmų tikslus,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimas 2014/486/BUSP iš dalies keičiamas taip:
            
                        1)
                     
                     
                        14 straipsnio 1 dalis papildoma šia pastraipa:
                        „Orientacinė finansavimo suma, skirta su EUAM Ukraine susijusioms išlaidoms 2019 m. birželio 1 d.–2021 m. gegužės 31 d. laikotarpiu padengti, yra 54 138 700 EUR.“;
                     
                  
                        2)
                     
                     
                        19 straipsnio antra pastraipa pakeičiama taip:
                        „Jis taikomas iki 2021 m. gegužės 31 d.“.
                     
                  
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2019 m. gegužės 13 d.
            
               
                  Tarybos vardu
               
               
                  Pirmininkė
               
               F. MOGHERINI
            
         
         
            (1)  2014 m. liepos 22 d. Tarybos sprendimas 2014/486/BUSP dėl Europos Sąjungos patariamosios misijos civilinės saugumo sektoriaus reformos srityje Ukrainoje (EUAM Ukraine) (OL L 217, 2014 7 23, p. 42).
         
            (2)  2017 m. lapkričio 20 d. Tarybos sprendimas (BUSP) 2017/2161, kuriuo iš dalies keičiamas Sprendimas 2014/486/BUSP dėl Europos Sąjungos patariamosios misijos civilinės saugumo sektoriaus reformos srityje Ukrainoje (EUAM Ukraine) (OL L 304, 2017 11 21, p. 48).
         
            (3)  2017 m. gruodžio 18 d. Tarybos sprendimas (BUSP) 2017/2371, kuriuo iš dalies keičiamas Sprendimas 2014/486/BUSP dėl Europos Sąjungos patariamosios misijos civilinės saugumo sektoriaus reformos srityje Ukrainoje (EUAM Ukraine) (OL L 337, 2017 12 19, p. 34).